પાકિસ્તાન ચૂંટણીના પરિણામ બાદ પ્રથમ નજરમાં એવું લાગી રહ્યું હતું કે, ઈમરાન ખાન બહુમતીથી 22 બેઠકો દૂર છે. પરંતુ આ ગણિત સામાન્ય નથી. તેમાં પણ કોયડો ઉકેલવો પડશે. ઈમરાનની પાર્ટી PTIના કેટલાક નેતાઓ એક કરતાં વધારે બેઠક પરથી ચૂંટણી લડ્યા હતા અને જીત્યા હતા. ખુદ ઈમરાન ખાન પણ પાંચ બેઠક પરથી ચૂંટણી લડ્યા અને જીત્યા હતા. જેથી આ તમામ નેતાઓને એક બેઠક સિવાયની અન્ય બેઠકો છોડવી પડશે. અને ઈમરાન ખાનથી બહુમતીનો આંકડો એટલો વધારે દુર જશે.